
A szurkolók és rendőrség kapcsolatának vizsgálata a rendőrség által biztosított labdarúgó mérkőzéseken

A téma aktualitását tekintve, a hétköznapok szerves részét képezi a sport és ezen belül a futball. Így ebből fakadóan is találtam érdekesnek, hogy ezen a területen folytassam kutatásaim. A kutatásom legfőbb célja az volt, hogy megvizsgáljam a szurkolók viselkedését, a labdarúgó-mérkőzéseken való részvételük során. Illetve betekintést nyerjek, a szurkolók és rendőrség kapcsolatába, abba hogy egyes tömegkezelési technikákra és intézkedésekre, hogyan és miként reagálnak. Ahhoz, hogy átfogó ismereteket szerezzek a témában elmélyedtem a tömegek lélektanába és magatartásába, valamint a szurkolói viselkedésekben, illetve a futballhuliganizmus jelenségébe. Dolgozatom során, az alábbi bennem felmerülő hipotézisekre kerestem a választ. A labdarúgó-mérkőzések olyan hatással vannak a szurkolói viselkedésre, hogy ingerlékenyebbek, feszültebbek lesznek egy-egy részvétel során. Minél nagyobb létszámú rendőri egység jelenik meg egy labdarúgó-mérkőzéseken, annál negatívabb hatást kelt a szurkolók magatartásában. A szurkolókban a legnagyobb ellenszenvet a rendőri egységek felé, az váltja ki, ha tömegoszlatást alkalmaznak intézkedésként, egy sportrendezvényen. Napjainkban rendőrök egy labdarúgó-mérkőzésen a szurkolókat partnerként tekintik és segítséget nyújtanak számukra, ha szükséges. A mérkőzések során működtetett kamerarendszerek megelőzik, illetve megakadályozzák a rendbontások kialakulását. Az állításaim bizonyítása érdekében, alkalmazott kutatási módszereknél az empirikus megfigyeléseimre, azaz a mérkőzéseken való részvételeimre és a kérdőíves technikára hagyatkoztam és helyeztem őket előtérbe. A kvantitatív kutatási módszerrel, anonym módon kértem ki az állampolgárok véleményét, az adott témával kapcsolatban, így gondolataikat bátran megoszthatták velem és a dolgozatom olvasóival.



